

# ПРИПРЕМА ЗА ЧАС

|  |  |  |  |  |  |
| --- | --- | --- | --- | --- | --- |
| **1. Школа** | **Основна школа „Вук Караџић“** | **Место** | **Звечан** | | |
| **2. Наставник**  **(име и презиме)** | **Слађана Костић** | | | | |
| **3. Предмет:** | **Математика** | | | **Разред** | **I4** |
| **4. Наставна тема - модул:** | **Бројеви** | | | | |
| **5. Наставна јединица:** | **Скуп, елемент (члан) скупа** | | | | |
| **6. Циљ наставне јединице:** | Стицање знања о скупу, елементу (члану) скупа и приказивање скупова, њихово припадање | | | | |
| **7. Очекивани исходи:** | Ученик разуме појам скупа као и појам елемената скупа, уочава и именује приказане скупове и истовремено пребројава њихове елементе | | | | |
| **8. Методе рада:** | Илустративна, текстуална, вербална, демонстративна | | | | |
| **9. Облици рада:** | Индивидуални, фронтални | | | | |
| **10. Потребна опрема / услови / наставна средства за реализацију часа** | Интернет, електрична струја, пројектор, лаптоп, уџбеник *Математика 1,* радна свеска *Математика 1* | | | | |
| **11. Дигитални образовни материјали / дигитални уџбеници коришћени за реализацију часа** | Презентација (као прилог) | | | | |
|  | **Планиране активности наставника** | **Планиране активности ученика** | | | |
| **12.1. Уводни део часа** | -Улазим у учионицу, прозивам ученике и проверавам да ли су сви на часу. Самим тим започињем уводни део часа који је у складу са данашњом наставном јединицом.  -Када завршим са прозивањем, питам ученике шта представљају они заједно.   * Објашњавам деци да се једна целина, као што је наше одељење, у математици назива скупом.   -Затим питам Дарију шта она представља у нашем одељењу.   * Објашњавам деци да део нечега, неке целине, представља део скупа, а део скупа називамо – елементом (чланом) скупа.   -Моје следеће питање ће бити упућено Стефану: *Како се зову остали чланови нашег скупа*? | - Ученици устају један по један и одговарају на моју прозивку.  -Ученици одговарају на постављено питање, како они заједно чине - једно одељење.  - Даријин одговор је, да је она део одељења*.*  -Стефан устаје и наводи имена својих другова и другарица. | | | |
| **12.2. Средишњи део часа** | -Када смо се упознали са појмом скупа и његовим елементима, прелазимо на упознавање симбола скупа.  - За симбол скупа уводим дијаграм (затворену линију), а унутар скупа цртам (на табли) његове елементе (нпр. цветови).   * Објашњавам ученицима да се скуп у математици представља затвореном кривом линијом.   - Затим отварамо књигу и практично гледамо примере у њој.  - Отварам припремљену презентацију, приказујем ученицима примере неких скупова, наводим их да именују елементе тих скупова, као и називе самих скупова.  -Радимо задатке из уџбеника . | - Ученици отварају своје свеске и припремају се за даљи рад.  -По завршетку мог цртања на табли, ученици исто цртају у својим свескама.  -Ученици помно прате и слушају моја излагања и уједно гледају примере у књизи.  -Ученици пажљиво посматрају презентацију и интерактивно учествују у раду.  -Ученици раде уз моју помоћ . | | | |
| **12.3. Завршни део часа** | - Питам ученике, да ли има нешто нејасно.   * Ја им објашњавам оно што им није јасно. * Онда ја постављам питања уз помоћ којих ћемо обновити градиво са овог часа.   -И за сам крај часа задајем деци домаћи задатак. | -Одговарају негативно:   * Питају оно што им није јасно.   - Ученици једногласно одговарају, да им је сада све јасно   * Одговарају на постављана питања.   -Ученици отварају радне свеске и означавају задатке. | | | |
| **13. Линкови**   * ка презентацији уколико је она урађена у онлајн алату * ка дигиталном образовном садржају уколико је доступан на интернету * ка свим осталим онлајн садржајима који дају увид у припрему за час и његову реализацију | <https://docs.google.com/presentation/d/1VQU5NJAleaoa2Lcm87GY3JUr89hXY_SKIjhwvCqaThc/edit?usp=sharing> | | | | |
| **14. Начини провере остварености исхода** | * Ученици разумеју појам скупа и његове елементе, пребројавају елементе скупа. * Учешће ученика у активностима на часу. * Одговори на питања у дискусији. * Начин провере – формативан. | | | | |
| **15. Оквир за преиспитивање оствареног часа:**   * планирани начини провере остварености исхода; * избор активности; * одступања/потешкоће приликом остваривања планираног. Шта бих променио/ла, другачије урадио/ла? | * По мом мишљењу, начини провере остварености исхода, које сам ја изабрала и навела су апсолутно адекватни и примерени овом часу, мом начину реализације планираног садржаја часа и условима могућег рада. * Сматрам да сам избор активности мојих ученика у потпуности предвидела као и остварила. * Што се тиче одступања или потешкоћа приликом остваривања планиране припреме, није било никаквих. * Како је час протекао управо онако како сам га и планирала, сматрам да је све било онако како је и требало да буде, у вези с тим, не бих променила, а ни урадила ништа другачије. | | | | |
| **16. Корелација:** | Српски језик, Свет око нас, Дигитални свет, Ликовна култура | | | | |

\*Уз припрему за час пожељно је приложити и презентацију коришћену за реализацију часа (уколико је презентација коришћена). Презентација се може урадити у било ком софтверу за израду презентација (PowerPoint, Google Slide, Prezi, Zoho Show, Sway, Canva или било који други). Уколико је презентација урађена у онлајн апликацији, доставља се тако што се линк ка презентацији наводи у обрасцу у реду „13. Линкови“.

\*\*Ред „14. Начини провере остварености исхода“ и „15. Оквир за преиспитивање оствареног часа“ се попуњава ако је час реализован.

\*\*\*Уколико наставник жели у припрему за час може уврстити и додатне описе (нпр. стандарди, кључни појмови, корелација, међупредметне компетенције и сл.). Ове описе навести на крају припреме (после реда 15.) додавањем нових редова у табелу.

\*\*\*\*НАЈКВАЛИТЕТНИЈЕ ПРИПРЕМЕ ЗА ЧАС БИЋЕ ПОСТАВЉЕНЕ У БАЗУ РАДОВА НА САЈТУ ПРОЈЕКТАhttps://digitalnaucionica.edu.rs/